KOMISIJOS REGLAMENTAS (EB) Nr. 1945/2004
2004 m. lapkričio 11 d.
nustatantis sumažinimo procentus, taikomus netradicinių operatorių paraiškoms dėl skiriamų kiekių pagal bananų importo A/B ir C tarifines kvotas 2005 m.
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1993 m. vasario 13 d. Tarybos reglamentą (EEB) Nr. 404/93 dėl bendro bananų rinkos organizavimo (1),
atsižvelgdama į 2001 m. gegužės 7 d. Komisijos reglamentą (EB) Nr. 896/2001, nustatančio Tarybos reglamento (EEB) Nr. 404/93 dėl bananų importo į Bendriją (2) režimo taikymo taisykles, ypač į jo 9 straipsnio 2 dalį,
kadangi:
(1)
Remiantis valstybių narių pranešimais, taikant Reglamento (EB) Nr. 896/2001 9 straipsnio 1 dalį, skiriami kiekiai yra 4 941 057,500 t visiems netradiciniams operatoriams A/B ir 479 315,000 t visiems netradiciniams operatoriams C.
(2)
Todėl reikia nustatyti procentus, kurie būtų taikomi nustatant skiriamus kiekius netradiciniams operatoriams pagal A/B ir C tarifines kvotas.
(3)
Tam, kad operatoriai turėtų pakankamai laiko pateikti prašymus 2005 m. pirmo ketvirčio licencijoms, šio reglamento sąlygos turi būti įgyvendintos nedelsiant,
PRIĖMĖ ŠĮ REGLAMENTĄ:
1 straipsnis
Pagal Reglamente (EEB) Nr. 404/93 18 straipsnyje nustatytas A/B ir C tarifines kvotas, taikant Reglamento (EB) Nr. 896/2001 9 straipsnio 2 dalį, kiekvienam netradiciniam operatoriui 2005 metams suteikiamas toks jo paraiškoje nurodyto kiekio procentas:
a)
visiems netradiciniams operatoriams A/B - 9,12780 %;
b)
visiems netradiciniams operatoriams C - 17,21206 %.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. lapkričio 11 d.